6.2. Pentru omologarea de tip, deducerea concentrațiilor ambiante de particule din tunel nu este permisă, însă poate fi utilizată la cererea producătorului, cu acordul prealabil al autorității de omologare de tip, la încercările de verificare a conformității producției, dacă se poate demonstra că valoarea concentrației ambiante din tunel are o contribuție semnificativă; acesta poate fi ulterior dedusă din valorile măsurate în gazele de eșapament diluate.

se poate aplica încercărilor WHSC și WHTC cu pornire la rece, în cazul în care are loc o regenerare în timpul ciclului;

(c)

este numărul de particule emise per kWh;

factorul de etalonare pentru a corecta măsurătorile indicate de contorul de particule în funcție de instrumentul de referință, în cazul în care această corectare nu se efectuează automat în contorul de particule. În cazul în care factorul de etalonare este aplicat automat în interiorul contorului de particule, în ecuația de mai sus factorului k i se atribuie valoarea 1;

factorul de etalonare pentru a corecta măsurătorile indicate de contorul de particule în funcție de instrumentul de referință, în cazul în care această corectare nu se efectuează automat în contorul de particule. În cazul în care factorul de etalonare este aplicat automat în interiorul contorului de particule, în ecuația de mai sus factorului k i se atribuie valoarea 1;

Semnalul qex transmis controlorului sistemului cu flux parțial are în orice moment precizia de 0,1 % din qmdew și este transmis cu o frecvență de cel puțin 1 Hz.

Apendice

Echipamentul de măsurare a numărului de particule din emisii

1. Specificații

1.1. Prezentare generală a sistemului

1.1.1. Sistemul de prelevare de particule constă într-o sondă sau un punct de prelevare care permite extragerea unui eșantion din fluxul omogen amestecat care circulă într-un sistem cu diluare, astfel cum este descris în anexa 4B apendicele 3 punctele A.3.2.1 și A.3.2.2 sau A3.2.3. și A.3.2.4, dintr-un separator de particule volatile (VPR) situat în amonte de contorul numărului de particule (PNC) și dintr-un tub de transfer corespunzător.

1.1.2. Se recomandă utilizarea unui pre-clasificator granulometric (de exemplu, un separator tip ciclon, cu impact etc.) situat înainte de intrarea în VPR. Cu toate acestea, utilizarea unei sonde de prelevare care funcționează ca un clasificator granulometric adecvat, cum este cea prezentată în anexa 4B apendicele 3 figura 14, reprezintă o alternativă acceptabilă la utilizarea unui pre-clasificator granulometric. În cazul sistemelor de diluare a fluxului parțial, este acceptabilă utilizarea aceluiași pre-clasificator pentru prelevarea în vederea măsurării masei particulelor și pentru prelevarea în vederea măsurării numărului de particule, eșantionul pentru măsurarea numărului de particule fiind extras din sistemul de diluare în aval de pre-clasificator. În mod alternativ, pot fi utilizate pre-clasificatoare separate, eșantionul pentru măsurarea numărului de particule fiind extras din sistemul de diluare în amonte de pre-clasificatorul pentru măsurarea masei particulelor.

1.2. Cerințe generale

1.2.1. Punctul de prelevare a particulelor trebuie să fie situat în interiorul unui sistem de diluare.

Vârful sondei de prelevare sau punctul de prelevare și tubul de transfer al particulelor (PTT) constituie împreună sistemul de transfer al particulelor (PTS). PTS conduce eșantionul prelevat din tunelul de diluare la intrarea în VPR. PTS trebuie să îndeplinească următoarele cerințe:

În cazul sistemelor de diluare a fluxului total și al sistemelor de diluare a fluxului parțial de tip prelevare parțială (cum sunt descrise în anexa 4B apendicele 3 punctul A.3.2.1), sonda de prelevare se amplasează în apropierea axei mediane a tunelului, la o distanță cuprinsă între 10 și 20 de diametre ale tunelului în aval de intrarea gazelor, orientată spre amonte în fluxul de gaze din tunelul de diluare, axa sondei la extremitatea sa fiind paralelă cu axa tunelului de diluare. Sonda de prelevare a eșantionului trebuie astfel amplasată pe traseul de diluare, încât prelevarea eșantionului să se facă dintr-un amestec omogen de gaz de diluare/gaz de eșapament.

În cazul sistemelor de diluare a fluxului parțial de tip prelevare totală (cum sunt descrise în anexa 4B punctul A.3.2.1) punctul sau sonda de prelevare a particulelor se amplasează în tubul de transfer al particulelor, în amonte de filtrul de reținere a particulelor, de dispozitivul de măsurare a debitului și de orice punct de bifurcare de prelevare sau de ocolire. Punctul sau sonda de prelevare trebuie amplasată astfel încât prelevarea eșantionului să se facă dintr-un amestec omogen de gaz de diluare/gaz de eșapament. Sonda de eșantionare a particulelor trebuie astfel dimensionată, încât să nu producă perturbări în funcționarea sistemului de diluare a fluxului parțial.

Eșantionul de gaz prelevat din PTS îndeplinește următoarele condiții:

În cazul sistemelor de diluare a fluxului total, numărul Reynolds al curgerii (Re) este < 1 700;

În cazul sistemelor de diluare a fluxului parțial, numărul Reynolds al curgerii (Re) este < 1 700 în PTT, adică în aval de sonda sau punctul de prelevare a particulelor.

Durata de reținere a eșantionului în PTS trebuie să fie ≤ 3 secunde.

Orice altă configurație de prelevare din PTS, pentru care se poate demonstra că pătrunderea particulelor cu un diametru al mobilității electrice de 30 nm este echivalentă, este considerată acceptabilă.

Tubul de ieșire (OT) care conduce eșantionul diluat de la VPR la intrarea în PNC are următoarele caracteristici:

un diametru interior ≥ 4 mm;

Fluxul eșantionului de gaze prin OT are o durată de reținere ≤ 0,8 secunde.

Orice altă configurație de prelevare pentru OT, pentru care poate fi demonstrată o pătrundere echivalentă a particulelor de 30 nm, este considerată acceptabilă.

1.2.2. VPR cuprinde dispozitive pentru diluarea eșantionului și pentru separarea particulelor volatile.

1.2.3. Toate componentele sistemului de diluare și ale sistemului de prelevare, situate între țeava de eșapament și PNC, care vin în contact cu gazele de eșapament brute și diluate trebuie proiectate astfel încât să fie redusă la minimum depunerea particulelor. Toate componentele trebuie realizate din materiale bune conducătoare de electricitate, care să nu intre în reacție cu constituenții gazelor de eșapament și trebuie legate la pământ pentru a preveni efectele electrostatice.

1.2.4. La proiectarea sistemului de prelevare a particulelor se iau în considerare bunele practici de prelevare de eșantioane de aerosoli, care includ evitarea coturilor bruște și a modificărilor bruște ale secțiunii de curgere, utilizarea de suprafețe interioare netede și a unui tub de prelevare cât mai scurt posibil. Sunt permise modificări progresive ale secțiunii transversale.

1.3. Cerințe specifice

1.3.1. Eșantionul de particule nu trebuie să treacă printr-o pompă înainte de a trece prin PNC.

1.3.2. Se recomandă utilizarea unui pre-clasificator al eșantionului.

1.3.3. Unitatea de precondiționare a eșantionului trebuie:

1.3.3.1. să poată dilua eșantionul în una sau mai multe etape pentru a atinge o concentrație a numărului de particule sub limita maximă la care contorul PNC poate funcționa în modul de numărare particulă cu particulă și o temperatură a gazelor la intrarea în PNC mai mică de 35 °C;

1.3.3.2. să includă un etaj inițial de diluare la cald, la ieșirea căruia temperatura eșantionului este cuprinsă între 150 °C și 400 °C, iar eșantionul este diluat continuu cu un factor de minimum 10;

1.3.3.3. să mențină etajele încălzite la temperatura lor nominală de funcționare, în intervalul specificat la punctul 1.3.3.2, cu o toleranță de ± 10 °C. Să furnizeze un mesaj prin care să comunice dacă etajele încălzite se află sau nu la temperaturile corecte de funcționare ale acestora.

1.3.3.4. să obțină un factor de reducere a concentrației de particule (fr(di)], astfel cum este definit la punctul 2.2.2 de mai jos, pentru particule al căror diametru al mobilității electrice este de 30 nm și 50 nm, care nu depășește cu mai mult de 30 % și, respectiv, 20 % și nici nu este mai mic cu peste 5 % decât cel obținut pentru particule având diametrul mobilității electrice de 100 nm, pentru VPR în ansamblu;

1.3.3.5. de asemenea, să atingă un nivel de evaporare a particulelor de 30 nm tetracontan [CH3(CH2)38CH3] de peste 99,0 %, cu o concentrație la intrare ≥ 10 000 cm–3, prin încălzire și reducerea presiunilor parțiale ale tetracontanului.

1.3.4. PNC trebuie:

1.3.4.1. să poată funcționa în condiții de operare la debit total;

1.3.4.2. să aibă o precizie de numărare de ± 10 % pe domeniul cuprins între 1 cm–3 și limita maximă la care contorul PNC poate funcționa în modul de numărare particulă cu particulă conform unui standard identificabil. La concentrații mai mici de 100 cm–3, pot fi solicitate măsurători a căror medie este calculată pe perioade extinse de prelevare pentru a demonstra precizia PNC cu un grad de fiabilitate statistică ridicat;

1.3.4.3. să aibă o rezoluție de cel puțin 0,1 particule cm–3 la concentrații mai mici de 100 cm–3;

1.3.4.4. să aibă un răspuns liniar la concentrațiile de particule pe întregul domeniu de măsurare în modul de numărare particulă cu particulă;

1.3.4.5. să aibă o frecvență de transmitere a datelor mai mare sau egală cu 0,5 Hz;

1.3.4.6. să aibă, pe domeniul de concentrații măsurat, un timp de răspuns t90 mai mic de 5 s;

1.3.4.7. să încorporeze o funcție de corecție de coincidență până la corecție maximală de 10 % și să poată utiliza un factor de etalonare intern, determinat în conformitate cu punctul 2.1.3, dar să nu poată utiliza niciun alt algoritm de corectare sau de definire a eficienței de numărare;

1.3.4.8. să aibă o eficiență de numărare de 50 % (± 12 %) pentru particulele având diametrul mobilității electrice de 23 nm (± 1 nm) și de peste 90 % pentru particulele având diametrul mobilității electrice de 41 nm (± 1 nm). Aceste eficiențe de numărare pot fi atinse prin mijloace interne (de exemplu prin controlul proiectării instrumentelor) sau prin mijloace externe (de exemplu prin preclasificare granulometrică);

1.3.4.9. Dacă PNC utilizează un lichid de lucru, acesta trebuie să fie înlocuit cu frecvența specificată de către producătorul instrumentului.

1.3.5. În cazul în care nu sunt menținute la o valoare constantă cunoscută la punctul unde este reglat debitul prin PNC, presiunea și/sau temperatura la intrarea în PNC se măsoară și înregistrează în vederea corectării concentrației măsurate de particule pentru condițiile standard de temperatură și presiune.

1.3.6. Suma duratelor de reținere în PTS, VPR și OT plus timpul de răspuns t90 al PNC trebuie să nu depășească 20 s.

1.3.7. Timpul de transformare al întregului sistem de prelevare pentru măsurarea numărului de particule (PTS, VPR, OT și PNC) se determină prin comutarea fluxului de aerosoli direct la intrarea în PTS. Comutarea fluxului de aerosoli trebuie să aibă loc în mai puțin de 0,1 s. Aerosolul utilizat pentru încercare trebuie să producă o schimbare a concentrației de cel puțin 60 % din valoarea maximă pe scara aparatului (FS).

Variația concentrației se înregistrează. Pentru sincronizarea semnalelor generate de concentrația numărului de particule și de debitul gazelor de eșapament, timpul de transformare se definește ca intervalul de timp scurs de la modificare (t0) până când răspunsul ajunge la 50 % din lectura finală (t50).

1.4. Descrierea sistemului de măsură recomandat

În paragraful de mai jos este prezentat sistemul recomandat pentru măsurarea numărului de particule. Cu toate acestea, poate fi utilizat orice alt sistem care respectă cerințele de performanță specificate la punctele 1.2. și 1.3.

Figurile 14 și 15 reprezintă scheme de principiu ale sistemelor recomandate de prelevare de particule pentru sistemele de diluare a fluxului parțial și, respectiv pentru sistemele de diluare a fluxului total.

Figura 14

Schema sistemului recomandat de prelevare de particule – prelevare din fluxul parțial

Figura 15

Schema sistemului recomandat de prelevare de particule – prelevare din fluxul total

1.4.1. Descrierea sistemului de prelevare

Sistemul de prelevare de particule cuprinde vârful sondei de prelevare sau punctul de prelevare a particulelor în sistemul de diluare, un tub de transfer de particule (PTT), un pre-clasificator de particule (PCF) și un separator de particule volatile (VPR) situate în amonte de unitatea de măsurare a concentrației particulelor (PNC). VPR include dispozitive pentru diluarea eșantionului (dispozitivele de diluare a numărului de particule: PND1 și PND2) și pentru evaporarea particulelor (tubul de evaporare ET). Sonda sau punctul de prelevare pentru eșantionul de încercare trebuie să fie amplasat(ă) în traseul de diluare astfel încât un debit eșantion de gaz reprezentativ să poată fi prelevat dintr-un amestec omogen de gaz de diluare/gaz de eșapament. Suma duratelor de reținere ale sistemului plus timpul de răspuns t90 al PNC nu trebuie să depășească 20 s.

1.4.2. Sistemul de transfer de particule

Vârful sondei sau punctul de prelevare a eșantionului și tubul de transfer de particule (PTT) constituie împreună sistemul de transfer al particulelor (PTS). PTS conduce eșantionul din tunelul de diluare la intrarea în primul dispozitiv de diluare a numărului de particule. PTS trebuie să îndeplinească următoarele cerințe:

În cazul sistemelor de diluare a fluxului total și al sistemelor de diluare a fluxului parțial de tip prelevare parțială (cum sunt descrise în anexa 4B apendicele 3 punctul A.3.2.1), sonda de prelevare a eșantionului se amplasează în apropierea axei mediane a tunelului, la o distanță cuprinsă între 10 și 20 de diametre ale tunelului în aval de intrarea gazelor, orientată spre amonte în fluxul de gaze din tunel, cu axa la extremitatea sa paralelă cu axa tunelului de diluare. Sonda de prelevare trebuie astfel amplasată pe traseul de diluare, încât prelevarea eșantionului să se facă dintr-un amestec omogen de gaz de diluare/gaz de eșapament.

În cazul sistemelor de diluare a fluxului parțial de tip prelevare totală (astfel cum sunt descrise în anexa 4B punctul A.3.2.1) punctul sau sonda de prelevare de particule se amplasează în tubul de transfer al particulelor, în amonte de filtrul de reținere de particule, de dispozitivul de măsurare a debitului și de orice punct de bifurcare de prelevare sau de ocolire. Punctul sau sonda de prelevare trebuie amplasat(ă) astfel încât prelevarea eșantionului să se facă dintr-un amestec omogen de gaz de diluare/gaz de eșapament.

Eșantionul de gaz prelevat din PTS îndeplinește următoarele condiții:

are un număr Reynolds al curgerii (Re) < 1 700;

durata de reținere a eșantionului în PTS este ≤ 3 secunde.

Orice altă configurație de prelevare din PTS, pentru care se poate demonstra că pătrunderea particulelor cu un diametru al mobilității electrice de 30 nm este echivalentă, este considerată acceptabilă.

Tubul de ieșire (OT) care conduce eșantionul diluat de la VPR la intrarea în PNC are următoarele caracteristici:

un diametru interior ≥ 4 mm;

fluxul eșantionului de gaze prin POT are o durată de reținere ≤ 0,8 secunde.

Orice altă configurație de eșantionare pentru OT, pentru care poate fi demonstrată o pătrundere echivalentă a particulelor de 30 nm diametru al mobilității electrice, va fi considerată acceptabilă.

1.4.3. Pre-clasificatorul de particule

Pre-clasificatorul de particule recomandat se amplasează în amonte de VPR. Diametrul particulelor corespunzător punctului de separare de 50 % al pre-clasificatorului este cuprins între 2,5 μm și 10 μm la debitul volumic selectat pentru prelevarea eșantionului pentru numărul de particule din emisii. Pre-clasificatorul trebuie să lase să treacă minimum 99 % din concentrația masică a particulelor de 1 μm care intră în pre-clasificator la debitul volumic selectat pentru prelevarea eșantionului pentru măsurarea numărului de particule din emisii. În cazul sistemelor de diluare a fluxului parțial, este acceptabilă utilizarea aceluiași pre-clasificator pentru prelevarea de măsurare a masei particulelor și pentru prelevarea de măsurare a numărului de particule, eșantionul pentru măsurarea numărului de particule fiind extras din sistemul de diluare în aval de pre-clasificator. O altă soluție constă în utilizarea de pre-clasificatoare separate, eșantionul pentru măsurarea numărului de particule fiind extras din sistemul de diluare în amonte de pre-clasificatorul pentru măsurarea masei particulelor.

1.4.4. Separatorul de particule volatile (VPR)

VPR este alcătuit dintr-un prim dispozitiv de diluare a concentrației numărului de particule (PND1), dintr-un tub de evaporare și din al doilea dispozitiv de diluare a concentrației numărului de particule (PND2) conectate în serie. Funcția de diluare are ca obiectiv reducerea concentrației numărului de particule a eșantionului care intră în unitatea de măsurare a concentrației de particule sub limita maximă la care PNC poate funcționa în modul de numărare particulă cu particulă și să suprime formarea de nuclee în eșantion. VPR trebuie să indice dacă PND1 și tubul de evaporare se află la temperatura corectă de funcționare a acestora.

VPR trebuie să realizeze o vaporizare a particulelor de 30 nm de tetracontan [CH3(CH2)38CH3] de peste 99,0 %, cu o concentrație la intrare ≥ 10 000 cm–3, prin încălzire și reducerea presiunilor parțiale ale tetracontanului. De asemenea, VPR trebuie să obțină un factor de reducere a concentrației de particule (fr) pentru particulele al căror diametru al mobilității electrice este de 30 nm și 50 nm, care nu depășește cu peste 30 % și, respectiv, 20 % și nici nu este mai mic cu peste 5 % decât cel obținut pentru particule cu diametrul mobilității electrice de 100 nm, pentru VPR în ansamblu.

1.4.4.1. Primul dispozitiv de diluare a concentrației de particule (PND1)

Primul dispozitiv de diluare a concentrației de particule trebuie să fie special proiectat pentru a dilua concentrația numărului de particule și pentru a funcționa la o temperatură (a peretelui) cuprinsă între 150 °C și 400 °C. Temperatura prescrisă a peretelui trebuie menținută, în acest interval, la o temperatură de funcționare constantă cu o toleranță de ± 10 °C și nu trebuie să depășească temperatura peretelui tubului de evaporare ET (punctul 1.4.4.2). Dispozitivul de diluare trebuie alimentat cu aer de diluare filtrat cu ajutorul unui filtru HEPA și să poată reduce concentrația eșantionului printr-un factor de diluare cuprins între 10 și 200 de ori.

1.4.4.2. Tubul de evaporare

Pe toată lungimea tubului de evaporare ET, temperatura peretelui trebuie să fie mai mare sau egală cu cea a primului dispozitiv de diluare a concentrației numărului de particule și trebuie menținută la o valoare nominală constantă cuprinsă între 300 °C și 400 °C, cu o toleranță de ± 10 °C.

1.4.4.3. Al doilea dispozitiv de diluare al concentrației numărului de particule (PND2)

PND2 trebuie special proiectat pentru a dilua concentrația numărului de particule. Dispozitivul de diluare trebuie alimentat cu aer de diluare filtrat cu ajutorul unui filtru HEPA și să poată menține un factor de diluare unic cuprins între 10 și 30 de ori. Factorul de diluare al PND2 se fixează la o valoare din intervalul 10-15, astfel încât concentrația numărului de particule în aval de al doilea dispozitiv de diluare să fie sub limita maximă la care PNC poate funcționa în modul de numărare particulă cu particulă și temperatura gazului înainte de intrarea în PNC să fie < 35 °C.

1.4.5. Contorul numărului de particule (PNC)

PNC trebuie să respecte cerințele prevăzute la punctul 1.3.4

2. Etalonarea/validarea sistemului de prelevare de particule (7)

2.1. Etalonarea contorului numărului de particule

2.1.1. Serviciul tehnic verifică existența unui certificat de etalonare pentru PNC care atestă conformitatea acestuia cu un standard identificabil și este redactat în perioada de 12 luni anterioară încercării privind emisiile.

2.1.2. De asemenea, după orice operație importantă de întreținere, PNC va fi reetalonat și un nou certificat de etalonare va fi emis.

2.1.3. Etalonarea trebuie efectuată în conformitate cu o metodă de etalonare standard:

(a) prin compararea răspunsului PNC supus procedurii de etalonare cu cea a unui electrometru cu aerosol etalonat prin prelevare simultană de particule etalon clasificate prin metode electrostatice; sau

(b) prin compararea răspunsului PNC supus procedurii de etalonare cu cel al unui alt PNC care a fost etalonat direct prin metoda de mai sus.

În cazul electrometrului, etalonarea se efectuează utilizând cel puțin șase concentrații etalon repartizate cât mai uniform posibil pe domeniul de măsurare al PNC. Unul din aceste puncte este punctul corespunzător unei concentrații nominale egală cu zero obținută prin instalarea la intrarea în fiecare instrument a unui filtru HEPA cu caracteristici corespunzătoare cel puțin celor din clasa H13, definită în norma EN 1822:2008, sau a unui filtru cu performanțe echivalente. Fără aplicarea niciunui factor de etalonare dispozitivului PNC supus etalonării, concentrațiile măsurate nu trebuie să se îndepărteze cu mai mult de ± 10 % de concentrația etalon pentru fiecare concentrație utilizată, cu excepția punctului zero; în caz contrar, dispozitivul PNC supus etalonării fiind respins. Gradientul obținut prin regresia liniară a celor două seturi de date este calculat și înregistrat. Dispozitivului PNC supus etalonării i se aplică un factor de etalonare egal cu inversul gradientului. Liniaritatea răspunsului se calculează pe baza pătratului coeficientului de corelație Pearson (R2) al celor două seturi de date și trebuie să aibă o valoare mai mare sau egală cu 0,97. Atât pentru calculul gradientului, cât și pentru cel al lui R2, dreapta regresiei liniare trebuie forțată să treacă prin origine (situație corespunzătoare concentrației zero pentru ambele instrumente).

În cazul dispozitivului PNC de referință, etalonarea se efectuează utilizând cel puțin șase concentrații etalon repartizate pe domeniul de măsurare al PNC. Cel puțin 3 puncte trebuie să fie la concentrații mai mici de 1 000 cm–3, celelalte concentrații trebuind să fie liniar distanțate pe domeniul cuprins între 1 000 cm–3 și concentrația maximă la care PNC poate funcționa în modul de numărare particulă cu particulă. Unul dintre aceste puncte este punctul corespunzător unei concentrații nominale egală cu zero obținută prin instalarea la intrarea în fiecare instrument a unui filtru HEPA cu caracteristici corespunzătoare cel puțin celor din clasa H13, definită în norma EN 1822:2008, sau a unui filtru cu performanțe echivalente. Fără aplicarea niciunui factor de etalonare dispozitivului PNC supus etalonării, concentrațiile măsurate nu trebuie să se îndepărteze cu mai mult de ± 10 % de concentrația etalon pentru fiecare concentrație, cu excepția punctului zero; în caz contrar, dispozitivul PNC supus etalonării fiind respins. Gradientul obținut prin regresia liniară a celor două seturi de date este calculat și înregistrat. Dispozitivului PNC supus etalonării i se aplică un factor de etalonare egal cu inversul gradientului. Liniaritatea răspunsului se calculează pe baza pătratului coeficientului de corelație Pearson (R2) al celor două seturi de date și trebuie să aibă o valoare mai mare sau egală cu 0,97. Atât pentru calculul gradientului, cât și pentru cel al lui R2, dreapta regresiei liniare trebuie forțată să treacă prin origine (situație corespunzătoare concentrației zero pentru ambele instrumente).

2.1.4. Etalonarea trebuie să includă și o verificare, pe baza cerințelor de la punctul 1.3.4.8, a eficienței cu care PNC detectează particule cu un diametru de mobilitate electrică de 23 nm. O verificare a eficienței de numărare a particulelor cu 41 nm nu este necesară.

2.2. Etalonarea/validarea separatorului de particule volatile

2.2.1. Etalonarea factorilor de reducere a concentrației de particule ai VPR pe tot domeniul de reglare al diluării, la temperaturile nominale fixe de funcționare ale instrumentului, este necesară atunci când unitatea este nouă și după orice operație importantă de întreținere. Validarea periodică a factorului de reducere a concentrației de particule al VPR se limitează la verificarea unei singure configurații, specifică pentru măsurările vehiculelor diesel echipate cu filtru de particule. Serviciul tehnic se asigură de existența unui certificat de etalonare sau de validare a separatorului de particule volatile, întocmit în perioada de șase luni anterioară încercării privind emisiile. Dacă separatorul de particule volatile este echipat cu dispozitive de alarmă pentru monitorizarea temperaturii, intervalul între două validări poate fi de 12 luni.

Caracteristicile VPR privind factorul de reducere a concentrației de particule trebuie determinate pentru particule solide cu diametrul mobilității electrice de 30 nm, 50 nm și 100 nm. Factorii de reducere a concentrației de particule (fr(d)], pentru particule al căror diametru al mobilității electrice este de 30 nm și 50 nm, nu trebuie să depășească cu peste 30 % și, respectiv, 20 % și nici să nu fie mai mic cu peste 5 % decât cel obținut pentru particule având diametrul mobilității electrice de 100 nm. Pentru validare, media factorului de reducere a concentrației de particule nu trebuie să difere cu mai mult de ± 10 % de factorul mediu de reducere a concentrației particulelor ( ) determinat la prima etalonare a VPR.

2.2.2. Aerosolul de încercare pentru aceste măsurări este constituit din particule solide având diametrul mobilității electrice de 30, 50 și 100 nm și concentrația minimă de 5 000 de particule cm–3 la intrarea în VPR. Concentrațiile particulelor se măsoară în amonte și în aval de părțile componente.

Factorul de reducere a concentrației de particule în funcție de dimensiunile particulelor (fr(di)] se calculează după cum urmează:

unde:

Nin(di) este concentrația numărului de particule cu diametrul di din amonte; Nout(di) este concentrația numărului de particule cu diametrul di din aval; și di este diametrul mobilității electrice a particulelor (30, 50 sau 100 nm).

Nin(di) și Nout(di) se corectează pentru aceleași condiții.

Reducerea medie a concentrației de particule ( ) pentru un nivel de diluare dat se calculează după cum urmează:

Este recomandabil ca VPR să fie etalonat și validat ca unitate completă.

2.2.3. Serviciul tehnic verifică existența unui certificat de etalonare pentru VPR care atestă eficiența efectivă de separare a acestuia, emis în perioada de 6 luni anterioară încercărilor privind emisiile. Dacă separatorul de particule volatile este echipat cu dispozitive de alarmă pentru monitorizarea temperaturii, intervalul între două validări poate fi de 12 luni. VPR trebuie să realizeze o separare de peste 99,0 % a particulelor de tetracontan [CH3(CH2)38CH3] având un diametru al mobilității electrice de cel puțin 30 nm și o concentrație la intrare ≥ 10 000 cm–3, atunci când funcționează la nivelul său de diluare minim și la temperatura de funcționare recomandată de producător.

2.3. Proceduri de verificare a sistemului de numărare de particule

2.3.1. Înainte de fiecare încercare, după instalarea unui filtru HEPA de particule cu performanțe corespunzătoare cel puțin celor din clasa H13, definite în EN 1822:2008, sau cu performanțe echivalente la intrarea în sistemul de prelevare de particule (VPR și PNC), contorul de particule trebuie să afișeze o concentrație măsurată mai mică de 0,5 particule cm–3.

2.3.2. O dată pe lună, se verifică dacă valoarea măsurată a debitului de intrare în contorul de particule se abate cu mai mult de 5 % de debitul nominal în contorul de particule măsurat cu un debitmetru etalonat.

2.3.3. Zilnic, după instalarea unui filtru HEPA cu performanțe corespunzătoare cel puțin celor din clasa H13, definite în EN 1822:2008, sau cu performanțe echivalente, la intrarea în contorul de particule, se verifică dacă acesta indică o concentrație ≤ 0,2 cm–3. După îndepărtarea acestui filtru, contorul de particule, alimentat cu aer ambiant, trebuie să indice o creștere a concentrației măsurate la cel puțin 100 de particule cm–3 și o revenire la ≤ 0,2 cm–3 după reinstalarea filtrului HEPA.

2.3.4. Înainte de începutul fiecărei încercări, trebuie să se confirme că sistemul de măsurare indică faptul că tubul de evaporare, în cazul în care acesta face parte din sistem, a ajuns la temperatura sa corectă de funcționare.

2.3.5. Înainte de începutul fiecărei încercări, trebuie să se confirme că sistemul de măsurare indică faptul că dispozitivul de diluare PND1 a ajuns la temperatura sa corectă de funcționare.